《偶感》
宋代·韩淲

用物多则强，境熟气易定。壮胆骋寡见，迷情忽群听。

茫茫可与否，沓沓贤且佞。名利缠古今，孰不堕此径。

驱驰每冲晓，展转直至暝。固肥尔室家，端系我朝廷。

身无百岁长，事有一日罄。留侯李邺侯，大似醉者醒。

历久只两人，吾常喜深订。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。